gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7706, del 27-01-2016 (2016/425)

Suspensió de llicències d'ocupació del domini públic local amb tendals, carpes, marquesines o elements de semblant naturalesa al servei d'establiments d'hostaleria.
--------------------------------------------------------------------------------------------------------------------------------------------------------------------

### Dades del document

Número de DOGV
:   7706

Data del DOGV
:   27-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/425


Data del document
:   22-12-2015

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * administració local
    * pla d'urbanisme

Suspensió de llicències d'ocupació del domini públic local amb tendals, carpes, marquesines o elements de semblant naturalesa al servei d'establiments d'hostaleria. [2016/425]  
La Junta de Govern Local, en la sessió extraordinària que va tindre lloc el dia 23 de novembre de 2015, va adoptar entre altres l'acord següent:  
  
«II. Suspensió de llicències d'ocupació del domini públic local  
Vista la proposta formulada per la Regidoria d'Urbanisme sobre la suspensió de les llicències per a l'ocupació del domini públic municipal amb tendals, carpes, marquesines o elements de semblant naturalesa al servei d'establiments d'hostaleria.  
La Junta de Govern Local, per unanimitat dels tinents d'alcalde assistents, acorda:  
U. Suspendre l'atorgament de llicències i autoritzacions per a l'ocupació del domini públic amb carpes, tendals, marquesines o elements de semblant naturalesa al servei de bars, restaurants, cafeteries i la resta d'establiments d'hostaleria o subjectes a la Llei 14/2010, de 3 desembre, d'Espectacles, Activitats Recreatives i Establiments Públics de la Comunitat Valenciana. La suspensió indicada s'haurà de mantindre fins al moment en què entre en vigor la revisió de les ordenances municipals que hagen de regular la matèria assenyalada.  
Dos. Publicar l'anunci corresponent en el tauler d'edictes municipal, en la pàgina web de l'Ajuntament i en el Diari Oficial de la Comunitat Valenciana.  
Tres. Constituir una comissió tècnica composta pel secretari general de l'Ajuntament, la coordinadora del Servei de Recaptació, el cap de l'Àrea de Sostenibilitat, Medi Ambient, Urbanisme i Oficina Tècnica, i l'intendent principal de la Policia Local, a fi de que procedisquen a l'estudi i la formulació de l'oportuna proposta de modificació de l'ordenança o de les ordenances municipals relatives a la matèria, d'acord amb les instruccions contingudes en aquesta.  
Quart. Donar compte al ple d'aquest acord en la pròxima sessió que se celebre».  
  
Cosa que es fa pública per a general coneixement i als efectes expressats en l'acord esmentat.  
  
Quart de Poblet, 22 de desembre de 2015.- El secretari general: José Llavata Gascón.
Diari Oficial de la Generalitat Valenciana


Sumari del DOGV 7716, del 10-02-2016 (2016/618)

Notificació de la sentència dictada en el judici verbal número 3678/2010.
-------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/618


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 3678/2010. [2016/618]  
Judici verbal número 3678/2010  
Part demandant: Axa Seguros Generales, SA.  
Part demandada: Abelardo Cánovas Jimeno i Mapfre Seguros.  
Sobre: altres verbals.  
  
En el judici a què es fa referència, seguit en aquest jutjat, s'ha dictat sentència de data 16 d'octubre de 2012, i s'ha disposat notificar-la a l'herència jacent d'Abelardo Cánovas Jimeno, i atés que han resultat negatives les gestions realitzades per a conéixer el domicili o la residència habituals de la part demandada, se li fa saber que el text íntegre de la resolució es troba a la seua disposició a la secretaria d'aquest jutjat i que contra l'esmentada resolució caldrà ajustar-se al que disposa l'article 455.1 de la Llei d'Enjudiciament Civil, reformat per la Llei 37/2011, de 10 d'octubre.  
  
I a fi que valga de notificació de forma deguda a l'herència jacent d'Abelardo Cánovas Jimeno, expedisc aquest edicte.  
  
Torrevieja, 16 de desembre de 2015.- El secretari judicial: Bernardo Soler Andrés.
Diari Oficial de la Generalitat Valenciana


Sumari del DOGV 7893, del 10-10-2016 (2016/7820)

Extracte de la Resolució de 5 d'octubre de 2016, del rector de la Universitat Politècnica de València, per la qual es convoquen ajudes per a activitats de formació d'idiomes estrangers del centre de llengües (CDL) per al personal d'administració i serveis i el personal d'investigació de la UPV.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7893

Data del DOGV
:   10-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7820


Data del document
:   05-10-2016

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 5 d'octubre de 2016, del rector de la Universitat Politècnica de València, per la qual es convoquen ajudes per a activitats de formació d'idiomes estrangers del centre de llengües (CDL) per al personal d'administració i serveis i el personal d'investigació de la UPV. [2016/7820]  
BDNS (Identif.): 319237  
  
De conformitat amb el previst en els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Es beneficia d'aquestes ajudes econòmiques el personal d'administració i serveis i el personal d'investigació de la Universitat Politècnica de València que siga personal de la UPV en el moment de sol·licitar l'ajuda i es trobe en actiu durant la realització de l'acció de formació, i amb un període de carència de prestació de serveis de 12 mesos en aquesta universitat.  
  
Segon. Finalitat  
La present convocatòria té per objecte la concessió d'ajudes econòmiques individuals per a finançar els costos de matrícula de cursos aprovats amb certificat d'aprofitament d'idiomes estrangers convocats pel Centre de Llengües de la Universitat Politècnica de València.  
  
  
Tercer. Bases reguladores  
Accessible en:  
https://www.upv.es/entidades/SRH/portalformacion/U0733292.pdf  
  
Quart. Quantia  
L'import d'aquestes ajudes serà atès amb càrrec als fons que es destinen en el pressupost d'aquesta universitat de l'exercici 2016, fins a un import màxim de 30.000 euros.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils, començant a partir del dia següent de la publicació d'aquesta resolució en el Diari Oficial de la Comunitat Valenciana.  
  
València, 5 d'octubre de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7842, del 02-08-2016 (2016/6154)

Informació pública de la modificació de la tarifa de subministrament domiciliari d'aigua a Gandia.
--------------------------------------------------------------------------------------------------

### Dades del document

Número de DOGV
:   7842

Data del DOGV
:   02-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6154


Organisme emissor
:   Aguas de Valencia, SA

Tipus de document
:   Anunci

Informació pública de la modificació de la tarifa de subministrament domiciliari d'aigua a Gandia. [2016/6154]  
Resolució de data 21 de juliol de 2016 del Director General de Comerç i Consum per la qual sŽaprova la modificació de la tarifa de subministrament dŽaigua a Gandia.  
  
Expedient número 151.028 /072016  
Tarifa que s'aprova:   
  
Aigua potable  
  
 Domèstics Aforaments  
Quota de servei Euros/mes Euros/mes  
 Fins a 13 mm 1,997 1,997   
 15 mm 2,999   
 20 mm 4,989   
 25 mm 6,979   
 30 mm 9,978   
 40 mm 19,947   
 50 mm 29,925   
 65 mm 39,894   
 80 mm 49,864   
 100 mm 69,811   
 125 mm 109,850   
Boca d'incendi 7,295   
  
  
 Domèstics Aforaments  
Quota consum Euros/m³ Euros/m³  
 Límits mensuals   
Bloc I fins 15 0,278 0,278   
Bloc II entre 15 i 20 0,330   
Bloc III entre 20 i 30 0,362   
Bloc IV més 30 0,478   
   
 Domèstics   
Manteniment comptador Euros/mes   
Calibre Fins a 13 mm 0,533   
 15 mm 0,801   
 20 mm 1,356   
 25 mm 1,900   
 30 mm 2,692   
 40 mm 5,415   
 50 mm 8,099   
 65 mm 16,227   
 80 mm 24,324   
 100 mm 32,432   
 125 mm 48,658   
  
Amortització tecnicofinancera   
   
Quota de servei Euros/mes  
Calibre Fins a 13 mm 2,043   
 15 mm 3,065   
 20 mm 5,108   
 25 mm 7,152   
 30 mm 10,216   
 40 mm 20,432   
 50 mm 30,648   
 65 mm 40,864   
 80 mm 51,079   
 100 mm 71,511   
 125 mm 112,375   
   
Quota Consum Euros/m³  
 0,151  
  
Sobre les presents tarifes sŽaplicarà lŽIVA dŽacord amb lŽestablert en la Llei 37/1992, de 28 de desembre.  
Cosa que es fa pública.  
  
València, 27 de juliol de 2016.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 7845, del 05-08-2016 (2016/5753)

Adjudicació i formalització del contracte número CNMY16/PARTAP/5. Alimentació per a la campanya temps lliure juvenil '2016. Campaments juvenils de Navalón, a Enguera (València), i Jaume I, a Alcossebre (Castelló).
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5753


Data del document
:   13-07-2016

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació i formalització del contracte número CNMY16/PARTAP/5. Alimentació per a la campanya temps lliure juvenil '2016. Campaments juvenils de Navalón, a Enguera (València), i Jaume I, a Alcossebre (Castelló). [2016/5753]  
1. Entitat adjudicadora  
a) Organisme: Institut Valencià de la Joventut.Generalitat Jove.  
b) Dependència que tramita l'expedient: Servei de Participació, Activitats i Productes.  
c) Número de l'expedient: CNMY16/PARTAP/5.  
d) Adreça d'internet del perfil del contractant:   
www.contratacion.gva.es.  
  
2. Objecte del contracte  
a) Tipus de contracte: serveis.  
b) Descripció de l'objecte: Alimentació per a la campanya temps lliure juvenil ?2016.   
Campaments juvenils de Navalón, a Enguera (València), i Jaume I, a Alcossebre (Castelló).  
c) Lots: 1.  
d) CPV: 55322000-3.  
e) Mitjà de publicació de l'anunci de licitació: Diari Oficial de la Comunitat Valenciana núm. 7.758.  
f) Data de publicació de l'anunci de licitació: 12.04.2016.  
  
3. Tramitació i procediment  
a) Tramitació: ordinària.  
b) Procediment: obert, l'oferta més avantatjosa amb pluralitat de criteris d'adjudicació.  
  
4. Valor estimat del contracte: 264.719,00, IVA exclòs.  
  
5. Pressupost base de licitació  
a) Import net: 203.630,00 euros, IVA no inclòs.  
b) Import total: 223.993,00 euros, IVA inclòs.  
  
6. Formalització del contracte  
a) Data d'adjudicació: 30.05.2016.  
b) Data de formalització del contracte: 20.06.2016.  
c) Contractista: ISS Soluciones de Catering, SL.  
d) Import d'adjudicació:  
Import net: 144.577,30 ?, IVA no inclòs. 7,10 - pensió completa, IVA no inclòs.  
Import total: 159.035,03 ?, IVA inclòs. 7,81 - pensió completa, IVA inclòs.  
e) Avantatges de la oferta adjudicatària: oferta econòmica i millores més avantatjoses.  
  
València, 13 de juliol de 2016.- El secretari general de l'IVAJ.GVA JOVE, p. d. del secretari autonòmic d'Inclusió i de la Agència Valenciana d'Igualtat i director general de l'IVAJ.GVA JOVE (R 16.07.2015; DOCV 7575, 21.07.2015): Jesús Damián Marti Nadal.
Diari Oficial de la Generalitat Valenciana


Sumari del DOGV 7809, del 20-06-2016 (2016/4059)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a hotel rural balneari Wine Spa Las Viñas, al terme municipal de Teulada, ubicat al polígon 5, parcel·les 282, 1108 i part de la 9051. Expedient número 15/0142).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4059


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a hotel rural balneari Wine Spa Las Viñas, al terme municipal de Teulada, ubicat al polígon 5, parcel·les 282, 1108 i part de la 9051. Expedient número 15/0142). [2016/4059]  
Atés que s'ha admés a tràmit, d'acord amb el que estableix la Llei 5/2014, de la Generalitat, de 25 de juliol, d'ordenació del territori, urbanisme i paisatge, l'expedient DIC-15/0142, promogut per Zaya 2014, SL, per a l'hotel rural balneari Wine Spa Las Viñas, ubicat al polígon 5, parcel·les 282, 1108 i part de la 9051, del terme municipal de Teulada, per mitjà del present edicte se sotmet a informació pública l'expedient durant el termini de 20 dies hàbils des de la publicació d'aquest, dins del qual pot ser examinat el projecte esmentat al Servei Territorial d'Urbanisme d'Alacant, situat a l'avinguda d'Aguilera, número 1, cinquena planta, d'aquesta capital.  
  
Alacant, 27 d'abril de 2016.- El director general d'Ordenació del Territori, Urbanisme i Paisatge: Josep Lluís Ferrando i Calatayud.
Diari Oficial de la Generalitat Valenciana


Sumari del DOGV 7824, del 08-07-2016 (2016/4776)

Notificació de la sentència dictada en el procediment ordinari número 431/2014.
-------------------------------------------------------------------------------

### Dades del document

Número de DOGV
:   7824

Data del DOGV
:   08-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4776


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el procediment ordinari número 431/2014. [2016/4776]  
Amparo Prieto Trenco, lletrada de l'Administració de Justícia del Jutjat de Primera Instància i Instrucció número 3 de Llíria i partit judicial, fa saber que en aquest jutjat a càrrec meu se segueix la interlocutòria de procediment ordinari número 431/2014 a instàncies de Santander Consumer, Establecimiento Financiero de Crédito, SA, contra María Victoria González de Cárdenas Cotanda i Anselmo Bugeda Méndez, en què s'ha dictat la sentència, en data 30 de novembre de 2015, que té la part dispositiva que, literalment, és com segueix:  
  
«Dispositiva  
Estime la demanda presentada pel procurador José Antonio Navas González, en nom i representació de Santander Consumer, Establecimiento Financiero de Crédito, SA, i condemne la part demandada, María Victoria González de Cárdenas i Anselmo Bugeda Méndez, a abonar conjuntament i solidàriament a la part actora la quantitat de 5.569 euros, més els interessos processals de l'article 576 de la Llei d'Enjudiciament Civil, amb la imposició de les costes processals causades a la part demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que, si escau, s'haurà d'interposar davant d'aquest jutjat dins dels 20 dies següents al que es notifique aquesta resolució.  
Porteu-ne l'original al llibre de sentències.  
Així ho pronuncia, mana i firma Marta Marzal Escrivá, magistrada del Jutjat de Primera Instància i Instrucció número 3 de Llíria.»  
  
I atés que el codemandat, Anselmo Bugeda Méndez, es troba en parador desconegut, expedisc aquest edicte a fi que li valga de notificació de forma deguda.  
  
Llíria, 21 de juny de 2016.- la lletrada de l'Administració de Justícia: Amparo Prieto Trenco.
Diari Oficial de la Generalitat Valenciana


Sumari del DOGV 7813, del 24-06-2016 (2016/4337)

Notificació de la sentència dictada en el procediment ordinari número 540/2011.
-------------------------------------------------------------------------------

### Dades del document

Número de DOGV
:   7813

Data del DOGV
:   24-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4337


Organisme emissor
:   Jutjat de Primera Instància Número 2 de Sueca

Tipus de document
:   Edicte

Notificació de la sentència dictada en el procediment ordinari número 540/2011. [2016/4337]  
Marta Jiménez Fueyo, lletrada de l'Administració de Justícia del Jutjat de Primera Instància número 2 de Sueca, certifique que en aquest procediment ordinari 540/2011, seguit a instàncies de Santander Consumer, EFC SA, contra Mantenimiento y Limpiezas Serviglobal, SL, i Cristian Mauricio Flórez Aguilar, s'ha dictat la sentència que té la dispositiva com segueix:  
  
«Dispositiva  
Estime íntegrament la demanda formulada per Sonia Lozano Ortega, en representació de Santander Consumer, Establecimiento Financiero de Crédito, SA, i condemne Mantenimiento y Limpiezas Serviglobal, SL, i Cristian Mauricio Flórez Aguilar al pagament a l'actora de la quantitat d'11.856,68 euros, més els interessos de mora pactats des de la data de liquidació, 8 d'abril de 2010, fins a la data del pagament complet.  
Tot això amb expressa imposició de costes a la demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant de l'audiència provincial mitjançant un escrit que s'haurà de presentar en aquest jutjat en el termini dels 20 dies següents al de la notificació.  
Tothom qui pretenga interposar un recurs contra sentències o interlocutòries que posen fi al procés o n'impedisquen la continuació consignarà com a dipòsit 50 euros, si es tracta de recurs d'apel·lació.  
Per a l'admissió del recurs caldrà que, en interposar-se aquest, si es tracta de resolucions interlocutòries, a la presentació del recurs de queixa, en presentar la demanda de rescissió de sentència ferma en la rebel·lia i revisió, o en anunciar-se o preparar-se aquest en els altres casos, s'haja consignat en l'oportuna entitat de crèdit i en el compte de dipòsits i consignacions obert a nom del jutjat o del tribunal, la quantitat objecte de dipòsit, la qual cosa s'haurà d'acreditar.  
Expediu i uniu un testimoniatge d'aquesta resolució a les actuacions, i incloeu-ne l'original al llibre de sentències.  
Aquesta és la meua sentència, que pronuncie, mane i firme.»  
  
I atés que els demandats, Mantenimiento y Limpiezas Serviglobal, SL, i Cristian Mauricio Flórez Aguilar, es troben en parador desconegut, expedisc aquest edicte perquè els valga de notificació de forma deguda.  
  
  
Sueca, 9 de juny de 2016.- La lletrada de l'Administració de Justícia: Marta Jiménez Fueyo.
Diari Oficial de la Generalitat Valenciana


Sumari del DOGV 7708, del 29-01-2016 (2016/130)

Notificació de la sentència dictada en el rotlle d'apel·lació número 453/2015.
------------------------------------------------------------------------------

### Dades del document

Número de DOGV
:   7708

Data del DOGV
:   29-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/130


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 453/2015. [2016/130]  
La Secció Sisena de l'Audiència Provincial de València ha dictat, en el rotlle d'apel·lació número 453/2015, la resolució que té l'encapçalament i la part dispositiva que són com segueix:  
  
«Poder judicial: Audiència Provincial de València, Secció Sisena, rotlle número 453/2015.  
Sentència número 374  
València, 1 de desembre de 2015  
La Secció Sisena de l'Audiència Provincial de València, integrada pel magistrat Vicente Ortega Llorca, ha vist aquest recurs d'apel·lació, interposat contra la sentència de data 2 de febrer de 2015, recaiguda en el judici verbal número 1100/2014, del Jutjat de Primera Instància número 2 dels de Gandia (València), sobre exercici de l'acció de repetició de l'assegurador.  
Han sigut parts en el recurs, com a apel·lant, la demandant Liberty Seguros, SA, representada pel procurador Jesús E. Ferrando Cuesta i defesa per l'advocat Vicente José Yuste Navarro, i, com a apel·lades, les demandades Catalana Occidente, SA, representada pel procurador Joaquín Muñoz Femenía i defesa per l'advocat Javier Moragues Nadal, i la Comunitat de Propietaris de la Urbanització Los Juncos de la platja de Xeraco, en situació processal de rebel·lia.  
Dispositiva  
1. Desestime el recurs interposat per Liberty Seguros, SA.  
2. Confirme la sentència apel·lada.  
3. Impose a la recurrent les costes d'aquesta alçada.  
Doneu-li, al dipòsit constituït per a recórrer, la destinació prevista en la disposició addicional 15a de la Llei Orgànica del Poder Judicial.  
Aquesta sentència no és ferma i, en contra, pot interposar-s'hi un recurs extraordinari per infracció processal o recurs de cassació per interés cassacional.  
I quan pertoque, torneu al jutjat de procedència les actuacions originals, amb un certificat d'aquesta resolució perquè s'execute i es complisca.  
Aquesta és la meua sentència, que pronuncie, mane i firme.»  
  
Aquesta sentència es publica en el Diari Oficial de la Comunitat Valenciana, a fi de notificar-la a la part incompareguda, demandada apel·lada Comunitat de Propietaris de la Urbanització Los Juncos.  
  
València, 12 de gener de 2016.- La secretària judicial: Eugenia Rosa Martín Landete.